Diari Oficial de la Generalitat Valenciana


Sumari del DOGV 9095, del 28-05-2021 (2021/4856)

RESOLUCIÓ de 23 d'abril de 2021, de la Direcció General de Tecnologies de la Informació i les Comunicacions, per la qual s'autoritza la transferència de la concessió demanial DGV-8880684 annexa a la llicència de comunicació audiovisual d'Intervalencia, SAU, a favor de la Fundació d'Amics de Radio María.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/4856


Data del document
:   23-04-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * matèria radioactiva

RESOLUCIÓ de 23 d'abril de 2021, de la Direcció General de Tecnologies de la Informació i les Comunicacions, per la qual s'autoritza la transferència de la concessió demanial DGV-8880684 annexa a la llicència de comunicació audiovisual d'Intervalencia, SAU, a favor de la Fundació d'Amics de Radio María. [2021/4856]  
Antecedents de fet  
  
Primer. Intervalencia, SAU, és titular d'una llicència de comunicació audiovisual en virtut de l'Acord del Consell de 29 de juliol de 2011, de la Generalitat, pel qual s'aprova la transformació de les concessions de servei públic de radiodifusió sonora i de televisió digital terrestre en llicències per a la prestació del servei de comunicació audiovisual, freqüència 97.7 MHz a València. Així mateix, Intervalencia, SAU, és titular de la concessió DGV-8880684 per a l'ús privatiu del domini públic radioelèctric annexa a l'esmentada llicència.  
  
Segon. En data 16 de novembre de 2020 (registre d'entrada de Presidència de la Generalitat de 24.11.2020), es va rebre un escrit pel qual Intervalencia, SAU, i la Fundació d'Amics de Radio María sol·liciten a la Secretaria Autonòmica de Comunicació la transmissió de la llicència per a l'explotació d'emissores de radiodifusió sonora en ones mètriques amb modulació de freqüència a València, freqüència 97.7 MHz, expedient DGV-8880684.  
Tercer. En data 30 de novembre de 2020, té entrada en el registre general de Presidència de la Generalitat la Resolució de la Secretaria d'Estat de Telecomunicacions i Infraestructures Digitals per la qual s'atorga autorització prèvia per a la transmissió de la concessió demanial DGV-8880684 d'Intervalencia, SAU, a favor de la Fundació d'Amics de Radio María.  
Quart. A requeriment de la Secretaria d'Estat de Telecomunicacions i Infraestructures Digitals, els sol·licitants van procedir, amb data 24 de novembre de 2020, a esmenar i completar la documentació inicialment presentada.  
Cinqué. Consta en l'expedient:  
- Certificació expedida per l'òrgan administratiu sobre l'estructura accionarial i les participacions significatives d'ambdues entitats participants en aquest negoci jurídic.  
- Informació del Registre Mercantil relativa als estatuts vigents de la persona jurídica.  
- Declaració responsable de l'adquirent en què manifesta que compleix amb tots els requisits i límits establits en els articles 25 i 26 de la Llei 7/2010, de 31 de març, general de la comunicació audiovisual, i que no es troba sotmesa en cap de les prohibicions establides en article 37 de l'al·ludida llei.  
- Declaració responsable de l'adquirent en què manifesta que assumeix les condicions i compromisos associats al títol habilitador afectat, i que se subroga en les obligacions de l'anterior titular.  
- Declaració responsable relativa a no estar afectat per les prohibicions per a contractar, recollides en la normativa vigent de contractació pública.  
- Certificacions acreditatives de trobar-se al corrent de les obligacions tributàries amb la Seguretat Social, l'Agència Tributària Estatal i la hisenda autonòmica valenciana.  
- Acreditació de l'ingrés corresponent a les taxes establides per a l'autorització de transmissions i altres negocis jurídics relacionats amb llicències de comunicació audiovisual.  
  
Fonaments de dret  
  
Primer. L'article 29 de la Llei 7/2010, de 31 de març, general de la comunicació audiovisual, estableix que la celebració de negocis jurídics que tinguen per objecte una llicència de comunicació audiovisual requerirà autorització prèvia de l'autoritat audiovisual competent. Aquesta autorització només podrà ser denegada quan el sol·licitant no acredite el compliment de totes les condicions legalment establides per a la seua obtenció, o no se subrogue en les obligacions de l'anterior titular. A més, la transmissió requereix que hagen transcorregut, almenys, dos anys des de l'adjudicació inicial del títol habilitador, i també el compliment de l'oferta mitjançant la qual es va obtindre aquesta adjudicació.  
Segon. Els articles 25 i 26 de la Llei 7/2010, de 31 de març, general de la Comunicació Audiovisual, estableixen els requisits i les limitacions per a ser titular d'una llicència de comunicació audiovisual. D'altra banda, l'article 37 de l'esmentada Llei 7/2010, de 31 de març, disposa les garanties per a l'existència de pluralisme en el mercat audiovisual televisiu.  
Tal com s'ha exposat en els antecedents de fet, consten en l'expedient les declaracions responsables pertinents i la resta de la documentació exigible.  
Tercer. L'article 23 del Decret 4/2017, de 20 de gener, del Consell, pel qual es regulen els serveis i el registre de Prestadors de Comunicació Audiovisual de la Comunitat Valenciana, estableix el següent:  
  
«1. Les llicències regulades en aquest capítol podran ser objecte de negocis jurídics, que s'ajustaran al que es preveu en la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
2. Aquesta autorització només podrà ser denegada quan la persona física o jurídica sol·licitant no acredite el compliment de totes les condicions legalment establides per a la seua obtenció, o no se subrogue en les obligacions de l'anterior persona titular.  
3. La sol·licitud d'autorització es presentarà i serà tramitada en un termini màxim de 6 mesos, d'acord amb els requisits i el procediment establit en la normativa de desenvolupament d'aquest decret.  
4. En tot cas, haurà de quedar garantit el pluralisme i la lliure concurrència, amb l'objecte de previndre situacions de concentració de mitjans i abús de posició dominant, d'acord amb el que estableix la normativa vigent.»  
Quart. L'article 39.4 del Reial decret 123/2017, de 24 de febrer, pel qual s'aprova el Reglament sobre l'ús del domini públic radioelèctric, estableix el següent:  
«4. L'autorització dels negocis jurídics de transmissió o arrendament sobre llicències de comunicació audiovisual pels òrgans de l'Estat o de les comunitats autònomes, competents en matèria audiovisual, requerirà amb caràcter previ l'autorització de la Secretaria d'Estat per a la Societat de la Informació i l'Agenda Digital pel que fa a la transmissió o cessió de la concessió de domini públic radioelèctric vinculada al títol habilitador audiovisual, en els termes que preveu el títol VI d'aquest reglament.»  
D'acord amb el que s'ha exposat en l'antecedent de fet quart, consta en l'expedient Resolució de la Secretaria d'Estat de Telecomunicacions i Infraestructures Digitals per la qual s'atorga autorització prèvia per a la transferència de les concessions demanials corresponents a Intervalencia, SAU, a favor de Fundació d'Amics de Radio María.  
  
Cinqué. La disposició transitòria primera de la Llei 10/2018, de 18 de maig, de la Generalitat, de creació el Consell Audiovisual de la Comunitat Valenciana, disposa el següent:  
«Fins que no entre en funcionament el Consell de l'Audiovisual de la Comunitat Valenciana, l'òrgan competent en matèria audiovisual de la Generalitat serà la Secretaria Autonòmica de Comunicació.»  
Queda acreditat en l'expedient que l'entitat adquirent reuneix els requisits legals per a ser titular de la llicència, se subroga en les obligacions de l'actual titular i han transcorregut més de dos anys des de l'adjudicació inicial del títol habilitador.  
  
D'acord amb tot el que s'ha exposat en els anteriors antecedents de fet i fonaments de dret, resolc:  
  
Primer  
Autoritzar la transmissió de la titularitat de la llicència per a la prestació del servei de comunicació audiovisual de radiodifusió sonora en ones mètriques amb modulació de freqüència a València, freqüència 97.7 MHz, entre les mercantils Intervalencia, SAU, i la Fundació d'Amics de Radio María.  
La transmissió autoritzada no implicarà alteració de les condicions tècniques aprovades en el seu moment i suposa, per a l'adquirent, l'acatament de la normativa aplicable, tant estatal com autonòmica.  
  
Segon  
L'entitat adquirent, Fundació d'Amics de Radio María, se subroga en totes les obligacions de l'entitat transmitent, Intervalencia, SAU. L'autorització està condicionada al compliment de l'oferta per mitjà de la qual es va obtindre l'adjudicació de la concessió, posteriorment transformada en llicència.  
  
Tercer  
El negoci jurídic, degudament formalitzat, haurà de notificar-se a aquesta Direcció General de Tecnologies de la Informació i les Telecomunicacions, que al seu torn ho notificarà a la Secretaria d'Estat de Telecomunicacions i Infraestructures Digitals.  
  
Quart  
En virtut del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, aquesta resolució es publicarà en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant la Direcció General de Tecnologies de la Informació i les Telecomunicacions en el termini d'un mes a comptar des de l'endemà de la notificació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
  
València, 23 d'abril de 2021.- El director general de Tecnologies de la Informació i les Telecomunicacions: José Manuel García Duarte.